Diari Oficial de la Generalitat Valenciana


Sumari del DOGV 9452, del 19-10-2022 (2022/9155)

RESOLUCIÓ del 3 d'octubre de 2022, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit entre projectes d'inversió del capítol VI entre programes pressupostaris de la Conselleria. Expedient 12.018/22.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9155


Data del document
:   03-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ del 3 d'octubre de 2022, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit entre projectes d'inversió del capítol VI entre programes pressupostaris de la Conselleria. Expedient 12.018/22. [2022/9155]  
Per part de la Direcció General de Prevenció d'Incendis Forestals s'ha plantejat una necessitat de crèdit en el capítol VI, del programa pressupostari 442.90, Prevenció d'incendis forestals, en el projecte d'inversió FM660 «Manteniment d'infraestructures de prevenció d'incendis» i per import de 800.000,00 ?. D'aquesta manera s'indica la falta de crèdit i se sol·licita crèdit per a fer front a la necessitat de fer treballs d'emergència deguts als grans incendis forestals ocorreguts aquest estiu.  
  
Des del principi d'any 2022, a la Comunitat Valenciana hem tingut les pitjors dades de l'última dècada quant a superfície forestal afectada per incendis forestals, amb 30.233 hectàrees a data 10 de setembre de 2022, amb dos grans incendis que suposen el 95 % d'aquesta: Bejís amb 16.944 hectàrees i Vall d'Ebo amb 10.609 hectàrees. A causa d'això és necessari iniciar els treballs d'emergència per a la restauració ambiental postincendi després d'un gran incendi forestal, especialment l'any posterior a l'incendi, tasques que estan definides en l'article 63 del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana.  
  
La Direcció General de Prevenció d'Incendis Forestals és la competent per a l'execució d'aquestes actuacions immediates amb caràcter d'urgència, però no disposa de suficient disponible per a poder iniciar els treballs i calcula aquestes necessitats en 800.000,00 ?.  
Així mateix, existeix crèdit suficient en el capítol VI, del programa pressupostari 512.10, Gestió i infraestructures de recursos hidràulics, sanejament i depuració d'aigües, de la Direcció General de l'Aigua, per a atendre totes les necessitats d'aquesta direcció general en l'exercici 2022, i en concret existeix un crèdit disponible de 200.000,00 - en el projecte d'inversió FN580, «Noves infraestructures de canalització de rambles i barrancs», de 500.000,00 - en el projecte d'inversió FN790, «Infraestructures de reutilització d'aigües depurades», i de 100.000,00 - en el projecte d'inversió RE000, «Expropiacions».  
  
El crèdit a transferir està en situació jurídica i comptable de disponible i no es troba afectat a fons finalistes.  
D'acord amb l'article 25.1.c) de la Llei 8/2021, de 30 de desembre, de pressupostos de la Generalitat per a l'exercici 2022, correspon a les persones que tinguen assignades la titularitat de les conselleries respectives, amb un informe previ favorable de la intervenció delegada corresponent, autoritzar les modificacions pressupostàries consistents a transferir crèdit entre crèdits que pertanyen als mateixos capítols dels diferents programes pressupostaris de la seua secció, excepte del capítol I.  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la conselleria, delega en el sotssecretari la competència per a aprovar les modificacions pressupostàries que siguen competència de la conselleria.  
Basant-se en tot això, i d'acord amb l'informe favorable de la Intervenció Delegada, resolc:  
  
Aprovar la modificació pressupostària consistent a transferir crèdit entre projectes d'inversió de capítol VI entre programes pressupostaris de la conselleria, d'acord amb el detall següent:  
  
A) Disminuir l'estat de despeses de les aplicacions pressupostàries:  
04.04.93.6052.314.35.6, FN580, en la quantia de 200.000,00 -  
37.29.79.0367.201.02.0, FN790, en la quantia de 500.000,00 -  
70.73.47.5875.618.64.0, RE000, en la quantia de 100.000,00 -  
  
B) Incrementar l'estat de despeses de l'aplicació pressupostària:  
21.29.08.6415.793.49.1, FM660, en la quantia de 800.000,00 -  
  
València, 3 d'octubre de 2022.- El sotssecretari (p. d. Resolució de 27.07.2015, DOGV 7582): Alfonso Puncel Chornet.